KIRJALLINEN KYSYMYS E-0755/02 esittäjä(t): Jorge Hernández Mollar (PPE-DE) komissiolle. Interreg III A -ohjelma (Almerían provinssi).



Virallinen lehti nro 229 E , 26/09/2002 s. 0132 - 0133



KIRJALLINEN KYSYMYS E-0755/02 esittäjä(t): Jorge Hernández Mollar (PPE-DE) komissiolle (19. maaliskuuta 2002) Aihe: Interreg III A -ohjelma (Almerían provinssi) Andalusian autonomiaan kuuluva Almerían provinssi on jätetty Marokon kanssa tehtävään rajatylittävään yhteistyöhön suunnatun Interreg II -ohjelman ulkopuolelle. Tämän vuoksi provinssin kansalaiset ovat syvästi huolestuneita, koska heidän maantieteellinen läheisyytensä Marokon kuningaskunnan kanssa tuo mukanaan huomattavan määrän yhteisiä etuja, jotka ovat seurausta henkilöiden ja kauppatavaroiden jatkusta liikkumisesta Almerían sataman kautta ja siitä, että maataloustuotannon vuoksi provinssissa asuu lukuisia marokkolaisia. 1. Mistä syystä Almerían provinssi ei kuulu vuonna 1992 hyväksytyn Interreg II -ohjelman soveltamispiiriin? 2. Almerían provinssi jätettiin uudelleen vuodet 20002006 kattavan Interreg III A -ohjelman ulkopuolelle vuonna 1999. Mitä mahdollisuuksia on, että Almerían provinssi sisällytetään nykyisen ohjelman päättyessä laadittavaan tulevaan ohjelmaan? 3. Onko myös jotakin mahdollisuutta, että ohjelmasta voitaisiin hyötyä varainhoitovuosina 20032006? Mitä mallia noudatettaisiin? Michel Barnier'n komission puolesta antama vastaus (26. huhtikuuta 2002) Almerían provinssi ei täytä Interreg III -yhteisöaloitteen rajatylittävää yhteistyötä koskevan ohjelmalohkon A tukikelpoisuusvaatimuksia, sillä tämäntyyppinen yhteistyö koskee lähinnä maarajat ylittäviä yhteistyömuotoja, ja merirajoja koskevia hankkeita voidaan hyväksyä ohjelmaan vain poikkeustapauksissa. Tästä syystä provinssi ei voinut saada tukea myöskään kauden 19941999 Interreg II -yhteisöaloitteesta Espanja/Marokko. Almerían provinssi täyttää sen sijaan kaudella 20002006 edellä mainitun yhteisöaloitteen valtioiden välistä yhteistyötä koskevan ohjelmalohkon B kahden ohjelman tukikelpoisuusvaatimukset. Näiden ohjelmien kohdealueita ovat Läntinen Välimeri, jota tuetaan Euroopan aluekehitysrahastosta (EAKR) 103,8 miljoonalla eurolla ja Lounais-Eurooppa, jota koskevasta ohjelmasta EAKR:n osuus on 66,135 miljoonaa euroa. Kyseisten Euroopan unionin alueiden ja Pohjois-Afrikan maiden välille ehdotetaan käynnistettäväksi rajatylittäviä yhteistyötoimia osana valtioiden välistä yhteistyöohjelmaa. Almerían provinssi täyttää myös Interreg III -yhteisöaloitteen alueiden välistä yhteistyötä koskevan ohjelmalohkon C tukikelpoisuusvaatimukset. Lisäksi provinssi täyttää tavoitteen 1 Andalusiaa koskevan toimenpideohjelman tukikelpoisuusvaatimukset. Rakennerahastojen osuus kyseisestä ohjelmasta on 7 840,4 miljoonaa euroa, joista 6 152,7 miljoonaa euroa tulee EAKR:sta. Komissio ei voi vielä tässä vaiheessa esittää kantaansa Interreg-yhteisöaloitteen jatkamisesta vuoden 2006 jälkeen eikä siihen sisällytettävistä alueista. Komissio ei aio tehdä muutoksia siihen Interreg-yhteisöaloitteen tukikelpoisuusvaatimukset täyttävien alueiden luetteloon, joka on liitteenä sen jäsenvaltioille 28. huhtikuuta 2000 osoittamassa tiedonannossa(1). (1) Komission tiedonanto jäsenvaltioille, annettu 28 päivänä huhtikuuta 2000, Euroopan alueen sopusointuiseen ja tasapainoiseen kehittämiseen tähtäävän Euroopan laajuista yhteistyötä koskevan yhteisöaloitteen suuntaviivojen vahvistamisesta Interreg III (EYVL C 143, 23.5.2000).